Berlingske Tidende, 1836-03-22
Den Udsigt over de danske Finantsers Stilling i Aaret 1835, som er offentliggjørt i CollegialTidenden, kan ikke andet end vække høist foruroligende Betragtninger hos Enhver, der tænker over Landets finantielle Forfatning. Om Statsgjelden have vi allerede bemærket, at denne nu er henved 23 Millioner større, end den blev angivet at være for 17 Aar siden, og at Renterne af samme udgjør henved 3 Millioner eller omtrent en Trediedeel af de aarlige Jndtægter. See vi hen til Ballancen af Landets Jndtægten. og Udgifter, da giver denne, efter hvad Beretningen selv derom indeholder, et aarligt Deficit af 300,000 Rbd., hvorhos bemærkes, at denne Underballance for de følgende Aar vil stige, da Afdragene paa Activerne i Aaret 1836 ville blive betydeligen nedsatte, fornemmelig som Følge af at Resten af Finantsernes Obligations-Reserve fond hos Nationalbanken allerede i Aaret 1835. betales. Men det er let at see, at den aarlige Underballance ikke blot for Fremtiden vil blive større, men at den allerede for Aaret 1835 er langt betydeligere end det opgivne Beløb af 300,000 Rbd. Da denne Sag er af yderste Vigtighed for hele Landet, skal jeg tillade mig nærmere at belyse samme. I den ovenomhandlede Oversigt over Finantsernes Status i 1835 ere samtlige Statens Jndtægter anførte med et Beløb af 13,945,000 Rbd. Sølv, og samtlige Statens Udgifter med et Beløb 14,266,000 Rbd. Sølv, hvorefter Underballancen vilde være 321,000 Rbd. Sølv. Men herved er Adskilligt at bemærke. Under Udgiften er nemlig ogsaa opført: "til uforudseelige Udgifter, et Beløb af 100,000 Rbd. Jmidlertid seer man af Beretningen, at der, foruden de uforudseelige Udgifter, der ere afholdte af det dertil normerede Beløb, endnu have fundet andre uforudseelige Udgifter Sted, som ikke have kunne afholdes af denne Sum. Som saadanne nævnes i selve Beretningen: Til et Chausee-Anlæg fra Lübeck til Hamborg og Altona 200,000 Rbd., og til Foranstaltninger i Anledning af Cholera 700,000 Rbd., tilsammen 900,000 Rbd., hvorhos anføres en overordentlig Udgift til det holsten lauenborgske Armeecontingents Mobilisering, hvis Størrelse ikke nærmere angives. Det hedder vel i Jndledningen til hiin Beretning, at det er en Selvfølge, at de saaledes nævnte overordentlige Udgifter, der ere forefaldne i det Qvinqvennium, der er lagt til Grund for den meddeelte Oversigt over Finantsernes Status i 1835, nemlig Aarene fra 1829. til 1833, ikke ere komne under Beregning ved Udgifterne for 1835, men Rigtigheden af denne Sætning kan neppe indrømmes. Naar der under Stats-Udgifterne er opført, saaledes som det er nødvendigt – en Sum til dermed at dække uforudseelige Udgifter, og denne Sum er ansat efter et Middelbeløb af de Aar, der ere lagte til Grund for Beregningen, saa maa der ogsaa for disse Aar være optaget i Beregningen alle de uforudseelige Udgifter, der i samme have fundet Sted; thi ellers bliver Oversigten ikke paalidelig. Naar de vigtigste af de indtrufne uforudseelige Udgifter udelades, mangler en væsentlig Udgiftspost, som aldeles maa forandre Ballancen. At nævne disse Udgifter udenfor den egentlige Finants som noget, der skal være Gjenstand, Beretning. for et særskilt Skattepaalæg, er at erklære Beretningen selv i dette Punkt for ikke efterrettelig thi det viser sig jo da netop, at det, til uforudseelige Udgifter normerede, Beløb ikke har været tilstrækkeligt, og at Udgifterne saaledes i det Hele have været langt større, end Beretningen indeholder. (Fortsættes i næste Nr.) Kjøbadn. Trykt i det Berlingske Officin, med Hurtigpresse.